text: Søger veluddannet arbejdskraft
  26 februar 2014 kl. 14.23
  En række erhvervsråd nord og syd for den dansk-tyske landegrænse har indgået et samarbejde om at tiltrække veluddannet arbejdskraft til små og mellemstore virksomheder i grænselandet.
  Virksomhederne skal have inspiration til, hvordan de kan præsentere sig selv, og hvor de kan slå deres ledige stillinger op.
  Virksomhederne skal også markedsføres på uddannelsesstederne i regionen.
  Det skal være nemt for de studerende og nyuddannede at opdage de jobmuligheder, der er i den dansk-tyske grænseregion.
  Initiativet støttes af EU programmet INTERREG 4A.
  